เรื่องร้องเรียน: หัวค่ำ มีการขายอาหารของริมฟุตบาท ตั้งโต๊ะ เต็มฟุตบาท  จอดมอไซบนฟุตบาทและถนนกีดขวางไปหนึ่งเลน เดินผ่านไม่ได้ คนต้องเดินลงถนน เป็นประจำ
การดำเนินการของเจ้าหน้าที่: ฝ่ายเทศกิจได้เข้าตรวจสอบเมื่อวันที่ 21/10/65 เวลา 20.30 น.พบว่ามีร้านขายอาหารอีสานทำการค้าอยู่ที่จุดดังกล่าวและมีการตั้งโต๊ะ-เก้าอี้ไว้บริการลูกค้า โดยขณะตรวจสอบพบว่ามีการตั้งวางทั้งแนวนอกและแนวในซึ่งกีดขวางทางเดินของประชาชน จึงได้แจ้งให้แก้ไขการตั้งวางและเปิดทางเดินให้ประชาชนได้สัญจรได้อย่างสะดวก โดยในวันที่ 22/10/65 เวลา 18.45 น.ได้เข้าตรวจสอบอีกครั้งพบว่าทางร้านได้แก้ไขโดยการตั้งวางเพียงแนวเดียวและเปิดทางด้านนอกไว้สำหรับการสัญจร ในส่วนของรถจยย.ที่มาจอดบนทางเท้าจากการสอบถามผู้ค้าแจ้งว่าเป็นของลูกค้าจึงได้แจ้งให้หาที่จอดภายในซอยด้านข้างและห้ามจอดบนทางเท้าอีกซึ่งหากตรวจพบว่ามีการฝ่าฝืนจะได้ทำการจับกุมและเปรียบเทียบปรับต่อไป
ความเห็นของผู้แจ้ง: เยี่ยมเลยครับ รวดเร็ว
พื้นที่: แขวงคลองเตย เขตคลองเตย กรุงเทพมหานคร